– Калі ў бацькоў і дзяцей ёсць узаемапаразуменне і давер, то, як правіла, праблем у сям’і не ўзнікае, – упэўнены інспектар ІСН. – Падлеткавы ўзрост складаны для самога дзіцяці і яго родных. Супрацоўнікі інспекцыі не маюць мэты караць усіх, хто недзе аступіўся. Найперш трэба дапамагчы дзіцяці разабрацца ў прычынах і наступствах яго ўчынка. Таму заўсёды ідзём насустрач. І бацькоў запрашаем да супрацоўніцтва. Калі ў адносінах з дзіцям нарастае складаная сітуацыя, не марудзьце, ідзіце да педагогаў-спецыялістаў, да нас. Нельга быць раўнадушным нават да чужой праблемы.